Driejarige verdrink in PotchefstroomArgieffoto ŉ Driejarige meisie het Woensdagmiddag in ŉ swembad by ŉ huis in Potchefstroom, Noordwes, verdrink. “Verpleegpersoneel van ŉ nabygeleë kliniek het reeds met KPR begin toe paramedici by die toneel opgedaag het,” het Russel Meiring, woordvoerder van ER24, in ŉ verklaring gesê. “Die paramedici het by hulle oorgeneem en gevorderde lewensondersteuning toegepas. Ná 40 minute was daar ongelukkig nog steeds geen tekens van lewe nie, en die dogtertjie is op die toneel dood verklaar.” Bure het glo die kind uit die swembad gehaal. Plaaslike owerhede stel ondersoek in.